
NACIONALINĖS ŽEMĖS TARNYBOS
PRIE APLINKOS MINISTERIJOS
MARIJAMPOLĖS, KAZLŲ RŪDOS IR KALVARIJOS SKYRIAUS VEDĖJAS

ĮSAKYMAS 
DĖL KAIMO PLĖTROS ŽEMĖTVARKOS PROJEKTO RENGIMO PRADŽIOS IR PLANAVIMO TIKSLŲ NUSTATYMO

2023  m. gegužės        d. Nr. 20KPĮ-            -(14.20.125 E.)
Marijampolė
Vadovaudamasis Lietuvos Respublikos žemės įstatymo 39 straipsnio 1 dalies punktu, Kaimo plėtros žemėtvarkos projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu Nr. 3D-476/D1-429 „Dėl Kaimo plėtros žemėtvarkos projektų rengimo taisyklių patvirtinimo“ (toliau – Taisyklės), 6.3, 16 ir 19 punktais, veikdama pagal Nacionalinės žemės tarnybos prie Aplinkos ministerijos direktoriaus
2023 m. sausio 16 d. įgaliojimą Nr. 1Į-336-(1.9 E.) „Dėl teritorijų planavimo dokumentų ir žemės valdos projektų rengimo ir tvirtinimo, kitų fiunkcijų atlikimo“ ir atsižvelgdamas į G. S. 2023 m. balandžio19 d. prašymą:
1. Nustatau kaimo plėtros žemėtvarkos projekto rengimo pradžią ir planavimo tikslus, kurio:
1.1. planuojama teritorija: 5,1332 ha ploto žemės sklypas, esantis Kalvarijos sav., Liubavo sen., Pagraužių k., Dvaro g. 2A (kadastro Nr. 5150/0001:0358).
1.2. planavimo tikslas: žemės ūkio veiklai reikalingų statinių statybos vietai parinkti. 
1.3. uždaviniai: suplanuoti žemės ūkio paskirties žemės sklypo teritoriją, nustatant žemės ūkio veiklai vykdyti reikalingų kitos (fermų, ūkio, šiltnamių, kaimo turizmo) paskirties pastatų ir inžinerinių statinių statybos zoną, taip pat numatyti žemės tvarkymo priemones, reikalingas planuojamai žemės ūkio veiklai vykdyti;
1.4. planavimo organizatorius: G. S.
2. Nurodau planavimo organizatoriui G. S. vadovaujantis Kaimo plėtros žemėtvarkos projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu Nr. 3D-476/D1-429 „Dėl Kaimo plėtros žemėtvarkos projektų rengimo taisyklių patvirtinimo“, 20–22 punktais:
2.1. pagal planavimo tikslus parengti ir patvirtinti planavimo darbų programą;
2.2. apie priimtą sprendimą dėl kaimo plėtros žemėtvarkos projekto rengimo pradžios ir planavimo tikslų bei patvirtintą planavimo darbų programą paskelbti seniūnijos, kurioje yra planuojama teritorija, skelbimų lentoje ir Nacionalinės žemės tarnybos prie Aplinkos ministerijos interneto svetainėje (paskelbiant joje visą sprendimą ir planavimo darbų programą arba pateikiant nuorodą į šiuos dokumentus ŽPDRIS);
2.3. prieš pradedant rengti kaimo plėtros žemėtvarkos projektą, gauti planavimo sąlygas iš: Kalvarijos savivaldybės administracijos direktoriaus ir Taisyklių 23 punkte nurodytų atitinkamų institucijų. 
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.





Skyriaus vyriausiasis specialistas, 
atliekantis skyriaus vedėjo funckijas                                                                         Algirdas Sinickas

